kardosdrur/scandi-wiki huggingface dataset:
Instruktionstæller

Instruktionstælleren, program counter eller instruction counter er det register i en cpu, der peger på den næste instruktion, der skal udføres. Dvs. det peger på den adresse i hovedlageret, hvor den næste instruktion skal hentes. Et hop til en anden adresse vil foregå ved, at denne adresse skrives til instruktionstælleren. 

Da en moderne computer har en instruktionspipeline, der kan være ganske lang, og desuden foretager fortolkningen og behandlingen af instruktionerne i flere trin samtidigt, bliver forholdet betydeligt mere kompliceret i praksis.

Kilder og henvisninger
 Structured Computer Organization, Andrew S. Tanenbaum, 1984
 Microcomputers/Microprocessors: Hardware, Software, and Applications, John L. Hilburn, Paul M. Julich, 1976

CPU
Ringerike Grand Prix 2017

Ringerike Grand Prix 2017 var den 42. udgave af cykelløbet Ringerike Grand Prix og blev arrangeret 7. maj 2017 af Ringerike Sykkelklubb. Løbet var klassificeret som kategori 1.2 af Det Internationale Cykelforbund (UCI).

Hovedløbet blev vundet af danske Rasmus Guldhammer, som også vandt Sundvolden Grand Prix dagen før. I juniorløbet var Kristian Klevjer fra Glåmdal Sykleklubb først over målstregen.

Resultater 
Af 172 tilmeldte ryttere var der 166 som startede og 52 som fuldførte.

I juniorløbet var der 81 tilmeldte, 69 som startede og 43 som fuldførte.

Referencer

Eksterne henvisninger 
 
 
 Officielle resultater – VotreCourse

UCI Europe Tour 2017
2017
Mogens Nilsson

Mogens Nilsson (født 5. februar 1922 i Aalborg, død 25. september 1976) var en dansk udstillingsarkitekt.

Han var søn af kontorchef Otto Nilsson og hustru Anna født Rasmussen (død-1964), tog realeksamen fra Randers Statsskole 1938 og blev uddannet bygningskonstruktør fra Randers Tekniske Skole 1943. Under besættelsen meldte han sig til Den Danske Brigade i Sverige, som han vendte hjem til Danmark med i maj 1945. Han fik afgang fra Kunstakademiets Arkitektskole 1948 og var medarbejder hos professor, arkitekt Erik Herløw indtil 1956.

Nilsson var beskæftiget med husbygning, industriel design, grafik samt udstillinger i ind- og udland. Han blev ansat hos Nordiska Kompaniet AB, Stockholm 1956-59, hvor han var beskæftiget med rationalisering, modernisering og nybygning af varehuse, desuden med udstillinger. Han blev udstillingschef i den selvejende institution Byggecentrum, København 1959 og etablerede institutionens permanente udstillinger i København 1960, i Middelfart 1968 og i Aalborg 1970. Han forestod som ansvarlig leder byggeudstillingerne Byggeri for Milliarder, der afholdtes hvert andet år i København og stod i samarbejde med Udenrigsministeriet for talrige byggeeksportudstillinger af danske produkter i udlandet. Han var medlem af Danske Arkitekters Landsforbunds udstillingsudvalg. På Byggecentrums permanente byggevareudstillinger udviklede han udstillingssystemet, der har dannet grundlag for talrige tilsvarende udstillinger verden over. 

Nilsson blev gift 18. august 1947 med Tanja Pock-Steen (født 28. november 1924 i Batavia, Java), datter af overlæge Poul Pock-Steen og hustru Jekatarina født Kovalova.

Kilder 
 
Kraks Blå Bog 1974 Online-udgave

Personer i Kraks Blå Bog (afdøde)
Arkitekter fra Danmark
Den Danske Brigade
Danskere i 1900-tallet
Personer fra Aalborg
Gailard Sartain

Gailard Sartain (født 18. september 1946) er en amerikansk komiker og skuespiller. Han er måske bedst kendt for sin rolle som Sheriff Stuckey i Mississippi Burning.

Eksterne henvisninger 

 

Skuespillere fra Oklahoma
Ulla-Britt Söderlund

Ulla-Britt Söderlund (født 12. august 1943,  død 21. juli 1985) var en svensk/dansk kostumedesigner og kostumier. Hun designede kostumer til omkring 20 film i Sverige, Danmark og England. I 1976 vandt hun en Oscar for bedste kostumer sammen med Milena Canonero for deres arbejde på Stanley Kubricks film Barry Lyndon. For de fleste danskere er hun mest kendt for sit arbejde på tv-serien Matador.

Referencer

Eksterne henvisninger 
 

Kostumier fra Sverige
Svenskere i 1900-tallet
Oscar for bedste kostumer
Personer i Kraks Blå Bog (afdøde)
Tambi Larsen

Tambi Larsen (født Johannes Larsen; 11. september 1914, død 24. marts 2001) var en dansk scenograf. Hans far var kristen missionær fra Danmark i Indien. Han blev født i Bangalore i Indien, men emigrerede til USA i en alder 20 og blev amerikansk statsborger i 1943. Han vandt en Oscar for bedste scenografi i 1956 for sit arbejde i filmen Den tatoverede rose.Gift fra 1941 med Barbara Dole, en datter af James Dole, "Ananaskongen" (engelsk, Pineapple King) fra Hawaii, som i 1901 grundlagde Hawaiian Pineapple Company (HAPCO), en af forløberne til Dole Food Company, i dag Dole plc. James Dole var beslægtet med Sanford B. Dole, den første guvernør for territoriet Hawaii, efter USAs overtagelse af øerne 30. april 1900.

Referencer

Eksterne henvisninger 
 

Personer fra Bangalore
Scenografer fra Danmark
Oscar for bedste scenografi
Danskere i 1900-tallet
Pisk

Pisk er et ord, der fra slavisk (polsk, tjekkisk bič) via tysk (pietsche) er kommet ind i det danske sprog. Ordet kan betegne både et redskab til at påføre smerte med og selv handlingen et pisk (det vil sige et slag med pisken).

Piske har været anvendt i mange sammenhænge, blandt andet til at styre heste og drive dem frem, når de var for langsomme eller uvillige.

Pisk har også været anvendt som straffemiddel.

Beskrivelse og anvendelse 

Pisken er et redskab, som består af et håndtag samt en eller flere remme, alternativt en stiv men bøjelig stav. Ridepisken og dressurpisken er eksempler. Piske kan være fremstillede af forskellige materialer som skind, læder eller gummi.

Når en pisk bevægers hurtigt gennem luften høres en karakteristisk lyd. Hvis den rammer et dyr eller et menneske, vil dette bevirke en smerte og kan også give anledning til alvorlig skade, beroende på omstændighederne.

I nutiden anvendes pisken fortrinsvis inden for dyrehold og ridesport. Pisken har her til formål at give anvisninger og højst strejfe dyret; i praksis forekommer dog også at den anvendes som bestrafningsredskab.

Pisken som redskab for bestrafning af mennesker 

Historisk har pisken været anvendt til at straffe eller drive både dyr og mennesker til at arbejde, i særdeleshed slaver, straffefanger og hjon. Visse steder forekommer dette endnu i dag. således i samfund der gør brug af sharia. I vestlige lande begyndte bestrafning med pisk efterhånden at gå af brug fra slutningen af 1700-tallet som et resultat af blandt andet oplysningstiden, men processen blev ikke afsluttet før ind i 1900-tallet. Indenfor fængselsvæsenet forblev den i brug længere end i mange andre dele af samfundet.

Sadomasochisme 
Personer, som i sine erotiske relationer vil markere dominans og underkastelse, kan anvende pisken som et seksuelt attribut.

Historie 
Visse historisk anvendte brug af piske er blevet velkente. I Romerriget anvendtes den såkaldte flagrum eller flagellum, som bestod af tre remme af oksehudu med stykker af metal; dens effekt kunne være dødelig.

I Kejserriget Rusland fandtes den såkaldte knudepisk af oksehud i flere varianter. Den store knudepisk kunne være dødelig efter tyve piskeslag.

Den britiske flåde anvendte fra 1700-tallet den såkaldte nihalede kat, som var en pisk med ni ender. Den blev oprindeligt fremstillet ved at opflette et reb i tre dele, hvor hver del igen blev opflettet i tre dele. Også andre lignende varianter har haft samme navn. Den nihalede kat er et pineredskab, men ikke af samme dignitet som den romerska flagrum eller den russiske knudepisk.

Noter 

Strafferedskaber
Mie Andreasen

Mie Andreasen (født 16. juli 1972) er en dansk filmproducent. Hun vandt en Oscar for bedste kortfilm i 2003 sammen med Martin Strange-Hansen for Der er en yndig mand.

Hun har bl.a. produceret komedien Adams Æbler (2005), Tempelriddernes skat (2006), Tempelriddernes skat II (2007) og tv-serien ''Lærkevej.

Referencer

Eksterne henvisninger 
 

Filmproducere fra Danmark
Personer fra Aarhus
Danskere i 1900-tallet
Danskere i 2000-tallet
Tyskland ved vinter-OL 2010

Tyskland deltog ved vinter-OL 2010 i  Vancouver, British Columbia, Canada. 153 atleter repræsenterede Tyskland i 15 sportsgrene.  

Lande ved vinter-OL 2010
2010
Kasakhstan ved vinter-OL 2010

Kasakhstan deltog i vinter-OL 2010 i Vancouver, British Columbia, Canada.

Medaljer

Medaljevindere 

Lande ved vinter-OL 2010
2010
Nóra Varsányi

Nóra Varsányi (født 3. oktober 1991 i Debrecen, Ungarn) er en ungarsk håndboldspiller som spiller for Debrecen VSC.

Referencer 

Håndboldspillere fra Ungarn
Viktória Csáki

Viktória Csáki (født 3. marts 1986 i Tiszalök, Ungarn) er en ungarsk håndboldspiller som spiller for Debrecen VSC og Ungarns håndboldlandshold.

Referencer 

Håndboldspillere fra Ungarn
Brobizz

Brobizz er et dansk system for elektronisk betaling i automatiske betalinganlæg. Brobizz blev stiftet i 2008 og udvikles og administreres af Brobizz A/S, et helejet datterselskab af Sund & Bælt Holding A/S.

En Bizz er en trådløs sender, der sikrer, at man kommer hurtigt igennem automatiske betalingsanlæg. BroBizz kan bruges på Storebæltsbroen og Øresundsforbindelsen, og også som betaling på flere færgeruter og betalingsveje, samt parkering på Billund- og Kastrup Lufthavne. Sund & Bælt er med i joint venturet EasyGo. Gennem EasyGo-samarbejdet kan BroBizz bruges på automatiske betalinganlæg i Skandinavien. Norske AutoPASS er også med i dette samarbejde, og BroBizz kan dermed bruges i norske AutoPASS bomstationer.

BroBizz A/S er også det første skandinaviske selskab som er registreret som EETS (European Electronic Toll Service)-udsteder. EETS-direktivet har som mål at en elektronisk sender, som fx en BroBizz, skal kunne bruges for betaling på samtlige betalingsveje i EU.

Nummerpladebetaling 
Den 21. marts 2018 indfører Brobizz A/S automatisk nummerpladegenkendelse, hvor det bliver muligt at vælge nummerpladen som identifikationsmiddel. Med nummerpladebetaling får man adgang til de samme fordele, som med Brobizz.

Nummerpladebetaling tilbydes dansk indregistrerede biler under 3.500 kg med almindelige nummerplader.

Se også 
 EasyGo
 AutoPASS

Referencer

Eksterne henvisninger 
 BroBizz' netside

Betalingsveje
Statsejede virksomheder i Danmark
Transport i Danmark
Betalingssystemer
Afgifter
RFID
Transportvirksomheder i Danmark
Arna Station (1883)

Arna Station (Arna gamle stasjon) er en jernbanestation på Vossebanen, der ligger i bydelen Arna i Bergen i Norge. Den betjenes af veterantog fra Gamle Vossebanen, der kører mellem Garnes og Midttun.

Stationen åbnede som holdeplads, da banen blev taget i brug 11. juli 1883. Oprindeligt hed den Arne, men den skiftede navn til Arna 1. juni 1923. Den blev opgraderet til station 1. juli 1910. 1. august 1964 omlagdes strækningen mellem Tunestveit og Bergen, hvor stationen ligger. I den forbindelse anlagdes en ny Arna Station på den nye strækning, nogle hundrede meter sydvest for den gamle. Den gamle station stod derefter ubenyttet hen i en årrække, men fra 1993 begyndte der at køre veterantog under navnet Gamle Vossebanen mellem Garnes og Midttun. Pr. 2018 har den status som togfølgestation med sidespor.

Stationsbygningen blev opført i 1883 efter tegninger af Balthazar Lange. Den er opført i schweizerstil som en enkelt rektangulær bygning i halvanden etage med sadeltag. Den var oprindeligt indrettet med ventesal, kontor og tjenestebolig for stationsmesteren samt kammer for telegrafist. Desuden er det et pakhus som tilbygning til stationsbygningen. Stationen er tilknyttet Gamle Vossebanen og er fredet sammen med banen.

Litteratur

Noter

Eksterne henvisninger 

Stationer på Vossebanen
Stationer på veteranbaner i Norge
Jernbanestationer i Bergen
Etableret i 1883
Bergen Station (1883-1913)

Bergen Station (Bergen gamle stasjon) var en jernbanestation på Vossebanen, der lå i centrum af Bergen i Norge.

Stationen åbnede som endestation for Vossebanen til Voss 11. juli 1883. Den blev nedlagt 26. maj 1913, da de nærmeste 3,3 km af banen blev omlagt til en ny Bergen Station, den nuværende på den modsatte side af Byparken. Den gamle bane gik over Florida og Solheimsvikem, blandt andet gennem en tunnel, der stadig kan ses i Nygårdsparken i nærheden af Geofysisk Institutt.

Stationsbygningen blev opført i 1882 efter tegninger af Balthazar Lange. Den blev senere solgt fra og revet ned i 1976. På dens plads opførtes i stedet i 1978 kunstmuseet Stenersens samling for at rumme en samling af moderne international kunst, som finansmanden Rolf Stenersen havde skænket til Bergen kommune i 1971. Museet hedder nu KODE 2 og indgår i KODE Kunstmuseer og komponisthjem. En lille rest af den gamle station indgår som en tilbygning til museet ved krydset mellem Christies gate og Lars Hilles gate.

Litteratur

Eksterne henvisninger 

Stationer på Vossebanen
Jernbanestationer i Bergen
Etableret i 1883
Ophørt i 1913
Nedlagte jernbanestationer i Norge
Skattekiste

En skattekiste er en kiste indeholdende en skat, og er et almindeligt anvendt element i eventyr og fortællinger om pirater. En skattekiste kan være af stor eller lille størrelse og afhængigt af fortællingen kan den være skjult eller nedgravet, eller den kan være opbevaret under bevogtning. Ikke sjældent findes der et skattekort, der mere eller mindre direkte viser vej til skatten. 

Eventyr
Pengebeholdere
Skattekort

Skattekort kan henvise til flere artikler: 

 Skattekortet bruges i forbindelse indkrævning af skat i Danmark.
 Et skattekort anvendes i eventyr til at vise vej til en skjult skat.
Kronprins Frederik land

Kronprins Frederik land (grønlandsk: Nuna Kunngissaq Frederik) er et landområde i Nordgrønland beliggende mellem Knud Rasmussens land mod vest og Kong Frederik VIII land mod øst. Området er opkaldt efter Kronprins Frederik efter dennes rejse med hundeslæde fra Qaanaaq (Thule) til Daneborg i år 2000. Kronprins Frederik er den eneste kongelige person, som selv har betrådt et grønlandsk landområde opkaldt efter sig.

Henvisninger 
 Kortforsyningen 

Grønlands geografi
Valgobservatør

En valgobservatør er en person, der kontrollerer, at et valg sker på en korrekt måde og, at der ikke forekommer valgfusk. Der er oftest tale eksterne personer, som normalt ikke ville have deltaget i det aktuelle valg. 

Observatørerne skal kontrollere perioden før valget, selve afstemningen, optællingen af stemmerne, samt publiceringen af valgresultatet. De fleste observatører udsendes i OSCE's regi, men også Europarådet, FN og EU deltager med valgobservatører.

Eksterne henvisninger 
 "Valgobservatører" af Europa-Parlamentet

Noter 

Politiske valg
Leopold Philipp Montecuccoli

Leopold Philipp rigsfyrste Montecuccoli (født 1663, død 6. januar 1698) var kejserlig general i det habsburgske monarki.

Han var søn af Raimondo Montecuccoli og Margaretha von Dietrichstein-Nikolsburg (1637-1676), datter af Max von Dietrichstein, overhofmester hos kejser Ferdinand III. 

Som sin fader stod Leopold Philipp i kejserlig habsburgsk tjeneste. Ved faderens død i 1680 overtog han som oberst dennes kyrasserregiment, blev 3. september 1685 udnævnt til generalfeltvagtmester og blev 6. oktober 1688 feltmarskalløjtnant. Montecuccoli var desuden kaptajn for den kejserlige drabantlivgarde, kæmmerer, gehejmeråd og ridder af Den gyldne Vlies. Han blev i 1689 ophøjet til rigsfyrste (hvilket allerede var blevet lovet Raimondo Montecuccoli), men slægten uddøde med ham i 1698, eftersom hans ægteskab med grevinde Maria Antonia Colloredo var barnløst.

Kilder 
 Constantin von Wurzbach: "Montecuculi, Maria Antonia", in: Biographisches Lexikon des Kaiserthums Oesterreich, 19. Theil, Kaiserlich-königliche Hof- und Staatsdruckerei, Wien 1868, s. 45 f. Online-udgave

Fyrster fra Tyskland
Østrigere i 1600-tallet
Kejserlige generaler fra Det tysk-romerske Rige
Hertuger fra Italien
Leopold Philipp
Riddere af Den gyldne Vlies
Gehejmeråder fra Østrig
Moses Montefiore

Sir Moses Haim Montefiore, 1. baronet af East Cliff Lodge (født 24. oktober 1784 i Livorno, død 28. juli 1885 i Ramsgate, Kent) var en engelsk jødisk bankmand og filantrop.

Han blev født i Livorno af engelske forældre og hørte til en anset jødisk slægt, grundlagde tidligt et bankierhus i London, som han styrede indtil 1824, og som indbragte ham en stor formue. 1812 blev han ved sit ægteskab med Judith Cohen besvogret med Rothschild'erne. Han var 1837 den første jøde, som blev Sheriff (Sheriff of London), og blev samme år ophøjet til ridder; blev 1846 baronet og 1847 Deputy Lieutenant i Grevskabet Kent.

Han vandt særlig ry ved den utrættelige iver, han viste for sine trosfæller i fremmede lande, og den gavmildhed, hvormed han altid støttede dem. Fra 1835 til 1874 var han formand for det jødiske repræsentantskab i London, og i tidsrummet fra 1827 til 1875 foretog Montefiore syv rejser til Palæstina, i reglen fulgt af sin hustru, idet han søgte dels at sikre jøderne mod muhamedanernes mishandlinger, dels at fremme deres uddannelse til landbrug og håndværk. 1840 besøgte han Kairo og Konstantinopel i anledning af den store jødeforfølgelse i Damaskus og 1846 Sankt Petersborg for at bevæge kejser Nikolaj til at standse med de strenge forholdsregler imod jøderne i grænselandet; også forfølgelserne i Marokko 1863 og i Rumænien 1867 satte ham i bevægelse uagtet hans høje alder. Hans 100 års fødselsdag 1884 fejredes under stor højtidelighed (40.000 lykønskningsbreve eller -telegrammer).

Kilder 
 

Jøder fra Storbritannien
Baronetter fra Det Forenede Kongerige
Bankierer fra Storbritannien
Briter i 1800-tallet
Hundredårige
Personer fra Livorno
Frimurere fra Storbritannien
Filantroper fra Storbritannien
Medlemmer af Royal Society
Joseph Lanner

Joseph Franz Karl Lanner (født 11. april 1801 i Oberdöbling ved Wien, død sammesteds 14. april 1843) var en østrigsk komponist af dansemusik. Sammen med Johann Strauss den ældre grundlagde han wienermusiken.

Lanner erhvervede sig ved selvstudium de fornødne teoretiske kundskaber og dannede en strygekvartet, hvori Johann Strauss, hans senere rival, spillede bratsch, og for hvilken han arrangerede operapotpourrier, ouverturer osv. og skrev sine første danse. Efterhånden udvidedes kvartetten til et helt orkester, der under Lanners ledelse og med hans kompositioner vakte uhyre begejstring i Wien og de østrigske provinser. Han ledede, afvekslende med Strauss, dansemusikken i Redoutesalene og ved hofballerne, blev honoris causa udnævnt til kapelmester ved et regiment, blev æresborger i Wien, og fulgtes til jorden af over 20.000 mennesker. Lanner er den egentlige skaber af wienervalsen, idet han udvidede den oprindelige valseform, der kun bestod af nogle få 8-takters repriser, både med hensyn til form og indhold, melodisk og harmonisk, skrev desuden polkaer, ländler, marcher, potpourrier osv., tilsammen i et antal af over 200. Af Lanners tre børn trådte sønnen August Lanner (1834-1855) i faderens fodspor; en datter, Katharina (Kathi) Lanner (1831-1908), var en fremragende balletdanserinde; hun debuterede på Hofoperaen i Wien 1845 og besøgte senere alle Europas hovedstæder; i København optrådte hun vinteren 1867 på Folketeatret.

Kilder

Eksterne henvisninger 
 

Komponister fra Østrig
Østrigere i 1800-tallet
Personer fra Wien
Violinister fra Østrig
Dringenbergske gård

Dringenbergske gård er en af Malmøs ældste gårde, beliggende i kvarteret Jörgen Kocks østlige del langs Norra Vallgatan - Frans Suellsgatan - Västergatan. Tomten omtales første gang i 1430'erne. År 1439 kaldes hjørnehuset vid Västergatan - Frans Suellsgatan for ”sancti Pethers kirke steenhwus”. Denne bygning lå med gavlen op mod Västergatan og langsiden mod Frans Suellsgatan. I kælderen findes et lille gårdsmuseum og en stenkapitæl sandsynligvis fra den ældsta Sankt Petri kirke, en kirke, der blev nedrevet før midten af 1300-tallet. Nedrivningsmaterialerne blev anvendt i det nyopførte hus, der ejedes af kirken.

Nord for bygningen findes rester af et toetages teglhus med kælder. Et vægparti af blandet kritsten og tegl er bevaret mod gårdspladsen. Huset er sandsynligvis fra 1400-tallet. Videre nord for dette hus ligger en kælderbygning fra 1300-tallet. Bygningen, der udgør hjørnehus mellem Frans Suellsgatan og Norra Vallgatan, har stadig dele af en oprindelig krydsvælvet kælder bevaret. Kælderen blev dog svært beskadiget ved ombygniner i 1846, men er tilbageført i sin oprindelige stand.

Ud mod Västergatan vest for Sankt Petris hjørnehus ligger en toetagers teglbygning fra omkring 1500-tallet. Byninen omtales i 1463 som ”mynttemaesterens gotz”. I et kongebrev fra 1500 kaldes huset ”then gamble Mynthemesteres gaardt”. Den møntmester, der er tale om er Henrik Dringenberg, virksom ved Møntergården i Malmø (nuværende Malmöhus). Dette fremgår af en beskrivelse fra 1549: ”en gaard som Meinort Harcke uti boer oc wor then gamble mönstemester Henrich Dringenbergs gaard, liigendis norden adelgaden paa hiörnitt uti thet store Fergestrede, som Meinort Harcke holder friit win oc bröd till kirchen oc skall therfore giffue 16 mark”. På den tid betaltes altså fortsat husleje til Sankt Petri kirke.

Bygninger, konstruktioner og anlæg i Malmø
Seværdigheder i Malmø
Megève

Megève (fransk udtale: [məʒɛv]) er en kommune i Haute-Savoie departementet i Auvergne-Rhône-Alpes-regionen i det sydøstlige Frankrig med  indbyggere. Byen er kendt som et vinterportssted nær Mont Blanc i de franske alper.

Byen Megève ligger mellem byerne Albertville og Sallanches. Dalen, hvor Megéve ligger, hedder Val d'Arly. I dalen fra Megéve ned mod Albertville løber floden Arly, som er en biflod til Isére.

Skiområdet, der blev udviklet først og fremmest i 1930'erne, som et fransk alternativ til Saint-Moritz i Schweiz, var et af de første til formålet anlagte skisportsområder i Alperne. Allerede før 1916 var folk begyndt at stå på ski i Megève og et medlem af Rothchilds familien besluttede i 1916, at Megéve skulle udvikles til skiområde.

Udviklingen tog for alvor fart, da byens jordejere gik sammen i 1933 og investerede i den første kabinelift alene med formålet skiturisme - på den såkaldte Rochebrune-sektion af liftsystemet. Skiklubben i byen begyndte i 1923 og i 1937 blev et bysbarn af Megéve, Émile Allais tredobbelt verdensmester ved VM i alpint skiløb, der blev afholdt i Chamonix.

Byens centrum ligger i 1.095 m.o.h.

Galleri

Tour de France i Megéve 
I 2016 gik en bjergenkelstart fra Sallanchés til Megeve. Næste dag gik 20. etape fra Megéve til Morzine.s

I 2022 gik en etape fra Morzine til Megéve.

Kildehenvisninger

Eksterne henvisninger 

Byer i Frankrig
Skisport i Frankrig
Vintersportssteder i Frankrig
Byer i Haute-Savoie
Auvergne-Rhône-Alpes
Tour de France-byer